****

**Republika e Kosovës**

**Republika Kosova – Republic of Kosovo**

**Qeveria – Vlada – Government**

**Ministria e Shëndetësisë**

**Ministarstvo Zdravstva – Ministry of Health**

**Thirrje publike për shprehje të interesit për të qenë pjesë e komisioneve vlerësuese për vlerësimin e Projekt - propozimeve të OJQ-ve:**

**Promovimi i Shëndetit Mendor dhe Parandalimi i Sëmundjeve Infektive HIV dhe TB**

Prishtinë: 02.02.2024

Ministria e Shëndetësisë, gjatë vitit 2024 planifikon që përmes thirrjeve publike të ofrojë mbështetje financiare për implementimin e projekteve të Organizatave Jo-Qeveritare në fushat që ndërlidhen me **Promovimi i Shëndetit Mendor dhe Parandalimi i Sëmundjeve Infektive HIV dhe TB**

Rregullorja MF- Nr- 04/2017 mbi kriteret, standardet dhe procedurat e financimit publik të OJQ-ve, në Nenin 8, paragrafi 3.2 parasheh që pjesë e çdo komisioni vlerësues për vlerësimin e projekt propozimeve të OJQ-ve, të pranuara sipas thirrjeve publike duhet të jenë një përfaqësues nga grupi i ekspertëve të jashtëm dhe një përfaqësues nga OJQ.

Ministria e Shëndetësisë, fton të gjithë kandidatët e interesuar që të aplikojnë për të qenë pjesë e regjistrit të ekspertëve të jashtëm, të cilët sipas nevojës së MSh-së, do të caktohen në cilësinë e anëtarëve të komisionit vlerësues për projekt propozimet e dorëzuara nga OJQ-të për financim përmes fondeve publike.

**Të drejtë aplikimi kanë:**

* Të punësuarit në organizatat jo-qeveritare aktive në Republikën e Kosovës;
* Ekspertë të pavarur, të cilët kanë përvojë punë që ndërlidhet me administratën publike, hartimin dhe menaxhimin e projekteve apo fusha të ngjashme.

**Kandidatët duhet të plotësojnë këto kushte:**

* Duhet të kenë të kryer së paku nivelin e studimeve Bachelor.
* Të kenë të paktën 5 vite përvojë pune;
* Të kenë përvojë në projektet e OJQ-ve;
* Të mos jenë të emëruar politikë, shërbyes civil apo pozita të ngjashme në administratën shtetërore.

**Kandidatët duhet të dorëzojnë këto dokumente:**

* Një letër motivimi
* Një CV të përditësuar;
* Dëshmi për shkollimin dhe përvojën e punës;
* Të punësuarit në OJQ duhet të dorëzojnë një letër nominimi nga Udhëheqësi i OJQ-së në të cilën aplikuesi është i punësuar.

Ekspertët e angazhuar nga MSh, do të kompensohet sipas legjislacionit në fuqi , konkretisht bazuar në Rregulloren Nr. 10/2023.

Aplikimi mund të bëhet përmes e-mail: Filloreta.d.gashi@rks-gov.net, **deri më 13 shkurt 2024**. Aplikimin mund të bëhet edhe në kopje fizike të dokumentacionit të kërkuar, në zyrën Nr. 205, Ministria e Shëndetësisë, Rruga e Zagrebit nr. 60/10.000, Republika e Kosovës, Prishtinë.

Ministria e Shëndetësisë pasi të vlerësoj aplikacionet, do të formojë regjistrin e ekspertëve të jashtëm, të cilët do të ftohen sipas nevojës së komisionit vlerësues të MSh-së për projektet propozimet e OJQ-ve sipas thirrjes publike të publikuar nga Ministria e Shëndetësisë.

Sinqerisht,